als_Latn dik_Latn sag_Latn
Teksa banorët ndodhen në dhomën e gjumit duke biseduar e bërë shaka me njëri-tjetrin. Nga ajo që ndodhi javën e parë të qëndrimit në shtëpi, u duk se këtë vit në Big Brother do të kishte vetëm zënka, debate e ngacmime mes banorëve, por nuk është kështu. Sot ata kanë treguar një nivel të lartë bashkëpunimi dhe se dinë dhe duan që të luajnë e të kënaqen brenda shtëpisë më të vëzhguar në Shqipëri.
Disa nga banorët hedhin ide që të luajnë të gjithë bashkë dhe loja e parë e propozuar është “Kala Dibrannçe”. Pothuajse të gjithë banorët janë dakord me këtë ide dhe kështu fillon loja. Për disa minuta me radhë banorët luajnë këtë lojë dhe kjo sjell shumë të qeshura mes tyre. Loja vazhdon deri në momentin që Fabiani humb lojën, por edhe banorët e tjerë lëndohen.
Pas lojës banorët komentojnë njëri-tjetrin për veprimet dhe mosveprimet e tyre në lojë, ndërkohë që bëjnë edhe propozime të tjera për të luajtur. Lojërat zhvillohen në dhomën e gjumit, për një farë kohe dhe më pas banorët dalin nga aty dhe shkojnë në dhomën e ndenjies. Tashmë ata nisin diskutimet, por ajo që i shqetëson më shumë është buxheti. Banorët janë të pakënaqur, por edhe të frikësuar se mos ndoshta produktet që kanë porositur nuk do t’iu mjaftojnë deri në fund të javës.
als_Latn als_Latn als_Latn